มีอาการหนักศรีษะมึนหัวตึงๆท้ายทอย เวลาเดิน-หันซ้ายขวา มีอาการบ้านหมุนแต่ไม่มาก เป็นมา6สันแล้ว อยากทราบว่าเป็นอะไรครับ
สวัสดีค่ะ การวินิจฉัยที่เป็นไปได้กรณี มึนศีรษะและบ้านหมุน-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน รักษาด้วยการรับประทานยาแก้เวียนศีรษะ-การเปลี่ยนท่าทางที่เร็วเกินไป ทำให้เลือดไปเลี้ยงสมองไม่พอชั่วคราว-ระดับน้ำตาลในเลือดต่ำ-โลหิตจาง-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อน-เนื้องอกของประสาททรงตัวหรือเนื้องอกในสมองแนะนำสังเกตอาการทางระบบประสาทเช่น เดินเซ ทรงตัวไม่ได้ หรืออาจมีอาการปวดหัวที่รุนแรงขึ้นเรื่อยๆ ปวดมากตอนเช้า มีอาเจียนพุ่ง แขนขาอ่อนแรงครึ่งซึก หรือชาครึ่งซีก หากมีอาการเหล่านี้ อาจบ่งบอกว่ามีภาวะทางสมองร่วมด้วย ควรรีบไปพบแพทย์ หรือถ้ามีอาการดังกล่าวมาเรื้อรังไม่หายเกิน 1 อาทิตย์ ก็ควรไปพบแพทย์เพื่อตรวจเพิ่มเติมเช่นกันการดูแลตัวเองเบื้องต้น ควรเปลี่ยนท่าทางช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ และพักผ่อน